ຜູ້​ແຈ້ງ​ຄວາມ​ຜິດ ສຳ​ລັບ​ການ​ຟ້ອງ​ຮ​້ອງ ຍິນ​ດີ ທີ່​ຈະ​ຕອບ​ຄຳ​ຖາມ ​ຈາກ​ພັກຣ​ພັບ​ບ​ລີ​ກັນ
ທ່ານ ເຊດ ໄດ້​ກ່າວ​ຕື່ມ​ວ່າ ມີ​ພຽງ​ຄຳ​ຖາມ​ດຽວ​ທີ່​ລາວ​ຈະ​ປະ​ຕິ​ເສດ​ທີ່​ຈະ​ຕອບ​ແມ່ນ ກ່ຽວ​ກັບ ລັກ​ສະ​ນະ​ສະ​ເພາະ​ຂອງ​ບຸກ​ຄົນ.
ທະນາຍຄວາມສຳລັບຜູ້ແຈ້ງການກະທຳຜິດ ຜູ້ທີ່ໄດ້ເປັນຫ່ວງ ກ່ຽວກັບ ການລົມໂທລະສັບລະຫວ່າງ ປະທານານທິບໍດີ ສະຫະລັດ ທ່ານ ດໍໂນລ ທຣຳ ກັບ ຜູ້ນຳຂອງ ຢູເຄຣນ ທີ່ໄດ້ກໍ່ໃຫ້ເກີດການສືບສວນເພື່ອຟ້ອງຮ້ອງໂດຍສະພາຕ່ຳເວົ້າວ່າ ລູກຄວາມຂອງລາວ ແມ່ນໄດ້ກຽມພ້ອມທີ່ຈະຕອບຄຳຖາມທີ່ຂຽນມາໃຫ້ຈາກພັກຣີພັບບລີກັນ ທະນາຍຄວາມ ມາກ ເຊດ ໄດ້ຂຽນຂໍ້ຄວາມໃນທວິດເຕີ ໃນວັນອາທິດວານນີ້ວ່າ ກຸ່ມນັກກົດໝາຍໄດ້ສະເໜີ ເພື່ອອະນຸຍາດໃຫ້ທ່ານ ເດວິນ ນູເນສ, ຄະນະກຳມະການສືບລັບສະພາຕ່ຳ ລະດັບສູງຈາກພັກຣີພັບບລີກັນ, ສົ່ງຄຳຖາມຕ່າງໆ ເຊິ່ງຜູ້ແຈ້ງການກະທຳຜິດຈະສາມາດຕອບ “ດ້ວຍການຂຽນ, ພາຍໃຕ້ຄຳສາບານ ແລະ ການທວນສາບານ ” ທ່ານ ເຊດ ໄດ້ກ່າວຕື່ມວ່າ ມີພຽງຄຳຖາມດຽວທີ່ລາວຈະປະຕິເສດທີ່ຈະຕອບແມ່ນ ກ່ຽວກັບ ລັກສະນະສະເພາະຂອງບຸກຄົນ ສະມາຊິກສະພາຕ່ຳ, ທ່ານ ຈິມ ຈໍແດນ, ສະມາຊິກພັກຣີພັບບລີກັນລະດັບສູງໃນຄະນະກຳມະການຄວບຄຸມ ສະພາຕ່ຳ ໄດ້ຄັດຄ້ານຕໍ່ຂະບວນການທີ່ຖືກສະເໜີນັ້ນ, ໂດຍກ່າວວ່າ ການຂຽນຕອບຄຳຖາມ ຈະບໍ່ສະໜອງຂັ້ນຕອນການຕອບຢ່າງລະອຽດ ທ່ານ ຈໍແດນ ໄດ້ກ່າວໃນຖະແຫຼງການສະບັບນຶ່ງວ່າ “ເຈົ້າຈະສ້າງຄວາມພະຍາຍາມຟ້ອງຮ້ອງບໍ່ໄດ້ ແລະ ຈະບໍ່ມີວັນເປັນເຫດຜົນ ສຳລັບການກະທຳ ແລະ ບົດບາດຂອງເຈົ້າໃນການລິເລີ່ມມັນຂຶ້ນມາ ພວກເຮົາມີຄຳຖາມທີ່ຈິງຈັງ ກ່ຽວກັບ ຄວາມລຳອຽງທາງການເມືອງ ແລະ ແຮງຈູງໃຈຝ່າຍດຽວຂອງບຸກຄົນຜູ້ນີ້ ແລະ ມັນເບິ່ງຄືວ່າທ່ານ ມາກ ເຊດ ແລະ ທ່ານ ອາດຳ ຊິຟ ແມ່ນກຳລັງພະຍາຍາມເຊື່ອງຂໍ້ເທັດຈິງພວກນີ້ ຈາກການສືບສວນຂອງລັດຖະບານ ” ທ່ານ ເຊດ ໄດ້ຕອບໃນທວິດເຕີວ່າ ຄຳເຫັນຂອງທ່ານ ຈໍແດນ ໄດ້ສະແດງໃຫ້ເຫັນ “ຄວາມເຂົ້າໃຈຜິດ” ກ່ຽວກັບ ປົກປ້ອງຜູ້ແຈ້ງການກະທຳຜິດຂອງລັດຖະບານກາງ ກົດໝາຍພວກນັ້ນປົກປ້ອງລັກສະນະສະເພາະຂອງບຸກຄົນ ແລະ ອາຊີບຂອງຄົນຜູ້ທີ່ລາຍງານບັນຫາຕ່າງໆເຊັ່ນການປະພຶດທີ່ຜິດ, ການໃຊ້ອຳນາດໃນທາງທີ່ຜິດ ແລະ ອັນຕະລາຍຕໍ່ຄວາມປອດໄພຂອງສາທາລະນະ ໂດຍພະນັກງານຂອງລັດຖະບານ ຜູ້ແຈ້ງການກະທຳຜິດມີລາຍງານວ່າ “ໄດ້ມີຄວາມເປັນຫ່ວງຢ່າງເລິກເຊິ່ງ” ກ່ຽວກັບ ການລົມໂທລະສັບຂອງທ່ານ ທຣຳ ກັບປະທານາທິບໍດີ ຢູເຄຣນ ທ່ານ ໂວໂລດິເມຍ ເຊເລັນສກີ ໃນວັນທີ 25 ກໍລະກົດທີ່ຜ່ານມາ ເຊິ່ງທ່ານ ທຣຳ ໄດ້ຮຽກຮ້ອງໃຫ້ທ່ານ ເຊເລັນສກີ ສືບສວນຜູ້ລົງແຂ່ງຂັນເອົາຕຳແໜ່ງປະທານາທິບໍດີສັງກັດພັກເດໂມແຄຣັດ ທ່ານ ໂຈ ໄບເດັນ ສຳລັບການກ່າວຫາວ່າສໍ້ລາດບັງຫຼວງ ແລະ ລູກຊາຍຂອງທ່ານ, ທ່ານ ຮັ້ນເຕີ ໄບເດັນ ຜູ້ທີ່ໄດ້ເຮັດວຽກໃຫ້ບໍລິສັດແກັສຂອງ ຢູເຄຣນ ຜູ້ແຈ້ງການກະທຳຜິດໄດ້ລາຍງານ ກ່ຽວກັບ ຄວາມເປັນຫ່ວງຂອງລາວໃຫ້ເຈົ້າໜ້າທີ່ສືບສວນສອບສວນຂອງປະຊາຄົມສືບລັບ ເຖິງແມ່ນວ່າຄົນຜູ້ນີ້ໄດ້ຂຽນຄຳອະທິບາຍ ກ່ຽວກັບ ການລົມໂທລະສັບຂອງທ່ານ ທຣຳ ກໍຕາມ, ສັກຂີພິຍານຜູ້ທີ່ໄດ້ຍິນການລົມໂທລະສັບໂດຍກົງ ກໍໄດ້ຢືນຢັນ ກ່ຽວກັບ ການອະທິບາຍຂອງຜູ້ແຈ້ງການກະທຳຜິດນັ້ນ